text: وكالة الأنباء الكشفية – كون
text: #000000
text: صوت الحركة الكشفية الى العالم
text: #000001
text: البيئة وتنمية المجتمع
text: #000004
text: طلب إنتساب لفريق الوكالة
text: #000005
text: انجاز كشفي لبناني جديد مميز .. بتوقيع تاء التأنيث هذه المرة
  هيئة ادارية جديدة وولاية اعادة الأمل
  66 عاماً ” سنابل تنمو “
  قادة خليل الرحمن الكشفية يجتمعون لتقييم الوضع خلال فترة الحجر الإلزامي
  الإقليم الكشفي العربي يعقد إجتماعا إفتراضيا مع مسؤولي المواقع الكشفية المستقلة
text: #000006
text: عراب الاغنية الثورية .. لا نقاش قبل عودة فلسطين
text: #000007
text: لقاء أجراه القائد محمد سليم اللبابيدي
text: #000008
text: مدير عام الوكالة
text: #000009
text: خالد الهبر مع القائد اللبابيدي
text: #000010
text: اقام الفنان خالد الهبر عراب الاغنية الثورية حفله المعتاد في تياترو فردان وكان لوكالة الانباء الكشفية – كون شرف اللقاء معه والحديث الجانبي مع القائد اللبابيدي مدير عام الوكالة
text: #000011
text: الحقيقة مش قصة القاب او غيرها الفكرة انو انا من بداية النشأة والانطلاقة تاعيتي اخدت على عاتقي والتزمت بهذا اللون من الغناء والقصيدة والنغم الثائر لانو انا تربية ببيت حمل هم القضية المجتمعية والنقابية والشعبية بمسؤولية فانا من اسرة شيوعية يسارية نقابية بامتياز وفي نفس الوقت كان الجانب الفنية عنا بالبيت اله مكانته واحترامه فعندما التزمت الخط الفني وهيدا النوع بالذات من الغناء والفن ما كان غريب على اسرتنا وعلى البيت بشكل عام
text: #000013
text: اليوم خالد الهبر بحفلات دائمة في تياترو فردان والحضور عبكون متنوع مش بس من اليسار حت المكان مش مثل الاماكن الي كنا نعتاد انو نشوف خالد الهبر فيها كيف بتشوف هاي الوضع؟
text: #000014
text: ما في اي فكرة نحن منغني وين منقدر كنا نعتاد على قصر الاونيسكو بس بسبب التأهيل الي عبيعمله ما في اي حفلات تقام فيه ولكن ان شاء الله بس يرجع يخلص هنرجع نغني عليه وقريبا كمان هيكون في حفلات في المركز الثقافي الروسي بالاضافة الى حفلاتنا الدائمة هون بالتياترو هون الجو لذيذ وحلو ودمه خفيف، اما بالنسبة لانو الجمهور مش بس من اليسار .. انا اليوم عبقدم اغنية من وجع وهموم الناس كل الناس مش بس اليساري كل الناس اليوم عندها هالهم وهالوجع الي نحن عمنحكي باغنيتنا فطبيعي ان يكونوا مبسوطين ومرتاحين لجونا ومن المتابعين لالنا
text: #000015
text: خالد الهبر اثناء الحفل
text: #000016
text: شو في جديد عند خالد؟
text: #000017
text: دائماً في جديد بيسعى الو الواحد بس المفروض انو يكون على مستوى المتابعين والمعجبين الي حبوك واحترموك ووثقوا فيك ما فيك تقدم اي شي لانو هنا معتمدين عليك بمحل معين انو انت صوتهم وهيدا مسؤولية كبيرة مش هينة، هلق نحن اليوم عمنحضر لا البوم جديد هينزل خلال شهرين او ثلاث اشهر باقصى حد هيضم تقريباً بحدود تسع او عشر اعمال وان شاء الله يكون عند حسن ظن العالم
text: #000018
text: فلسطين هي البلد الوحيد المحتل بالعالم بالالفية الثالثة
text: #000019
text: فلسطين والمواطن التعبان المعذب كانوا محور اغلب اغانيك اذا ما بدنا نقول كلها، ليش؟ وبعدك على هالفكرة بالاعمال الجديدة؟
text: #000020
text: اول شي اه اكيد كان وبعده محور اغنيتي لانو انا مثل ما قلتلك انا عبغني وجع العالم وهمومهم انا عبرفع الصوت الي بمحل من المحلات ما عبيقدر يرفعوا هنا، وفلسطين هي ارثنا الكبير من يوم ما خلقنا نحن بلبنان ونحن جيران مع فلسطين المحتلة وعينا على فكرة النضال والثورة على العدو الصهيوني وعلى كل هالتخبيص مرة بياخد شكل اقتصادي مرة باخد شكل قتالي مرة بياخد شكل فني المهم دائماً نحن بحالة مواجهة مع هالعدو واليوم قضية فلسطين هي قضيتنا المركزية لانو اليوم فلسطين هي البلد الوحيد المحتل بالعالم بالالفية الثالثة، ومن اعمالي الجديدة اكيد هم فلسطين معي في اغنية اليوم هنقدمها كمان ” لا تنسوا فلسطين ” وهتضل قضية فلسطين قضيتنا الاساس وما في نقاش او حكي او اي حل الا لترجع فلسطين
text: #000021
text: خالد فكرة تعمل فيديو كليب شي مرة لشي اغنية من اغنياتك؟
text: #000022
text: ريان خالد الهبر – نجل خالد ومدير الفرقة
text: #000025
text: من ناحية اخرى دائماً ما نسمع خالد الهبر والفرقة ولن تستغرب حينما تعرف انا مدير الفرقة هو ريان خالد الهبر نجل خالد فكان لنا حديث خاص معه
text: #000026
text: ريان يعطيك الف عافية .. خبرنا شوي عن العمل مع والدك هل في اي صعوبة بتلاقيها انت وعبتشتغل مع خالد كونه والدك؟
text: #000027
text: لا ابدا الفكرة هي بلشت انو انا اصلاً امتهنت هالمهنة التلحين والتوزيع وكان عندي شغلي بالبداية مع كتير من الفنانين منهم عباس شاهين وفايا يونان وغيرهم بعدان لما لقينا انو ممكن نعمل شي حلو انا وخالد اشتغلنا سوا وانا هلق صرلي فترة مستلم الفرقة معه وتقريباً اغلب اعماله بتكون تلحيني وتوزيعي او توزيعي وهو بلحن او حتى في بعض الاحيان انا بكتب شي بيعجبه يعني كله وارد
text: #000028
text: طريقة معاملتك مع خالد اثناء الشغل بتتاثر انو والدك او عادي؟
text: #000029
text: هلق طبعاً ببعض المواضع بتعمل شوية تأثر يعني احياناً بضيع بدي قله خالد او بابا بس لا بالشغل الفني ما في اي تأثر انا بقول الي عندي وهو بقول الي عنده
text: #000030
text: يعني ممكن تختلفوا على شي لحن مثلا؟
text: #000031
text: اكيد وبتصير دايماً اثناء العمل يعني بكون شغال على عمل معين، لا هيك مش راكب انا بقله لا هيك منيح منضل نتناقش ونزبط لنوصل للمستوى الي بيرضينا اثنيناتنا
text: #000032
text: شو جديد ريان ولا بس شغل مع خالد؟
text: #000033
text: لا في عندي شغلي الخاص مع العديد من الفنانين في هلق الالبوم تاع خالد عمنشتغل عليه وانا مستلم التوزيع كله مع فايا يونان وكمان في البوم جديد عمنحضرله وشغلي مع عباس كمان شغال
text: #000034
text: ريان يعطيك العافية والف شكر لوقتك الي عطيتنا ياه / اهلاً وسهلاً
text: #000035